gentaiscool/nusaparagraph_emot huggingface dataset:
Perpaduan na antara sirik sirik siagang gengsi memang sanging na parek ki repot. Kulle kapang anjo mi gambaran na antu cocok ka punna katte tena ni sengajai ammake baju singkamma yaa siagang tau lainga antu ri tampak tena na di duga dugaii. Kulle anjo ri Mall, Stasiun, kantorok, siagang tampak tampak maraenga. Aneh siagang ajaib na, anne hal ka berlaku punna katte ammake baju singkamma yaa siagang tau lainga. Bukti na punna tas, hape, salarak, atokah sepatu ta singkammai siagang tau lainga, katte cuek cuek jaki toh. Biasa ji ni kana. Mingka punna baju hadehh erok ki ni sakring sambei anjo tong wattua. 

Emotion: shame
Anjo wattu aa wattu ku minawang giveaway Shopee mood ku toh sannak tena nabajik. Nakke ku minawangi kulle lalang na tallu (3) allo ku bombardir ki kolom komentar na postingan giveaway na Shopee ammake sikekde perasaan sedih kah nasabak sekre hal. Tena ku sangka sangka wattu na pengumuman, lekba na mangaribi waktu surabaya dan sekitar na nakke ku gappa notifikasi kana akun ku ni tandai ri postingan na Shopee. Ternyata anjo pengumuman na pemenang na anjo giveaway aa battu ri Shopee. Sebelum na nakke lekba mo ku duga nakke anne tappile, hahaha. Mingka biasa na nakke ku duga duga ji. Ehh ternyata ku gappa tojeng. Akhere na anjo na parek mi perasaan ku sannang sede, hehehe. 

Emotion: surprise
Ki kana mi anjo taua pentingi ri lalang na kalinoang ku, yaa nakke ku langngerek ji manna mamo sejujur na ballisik ka. Moterek sede mar ri Fe siagang tritupe ku nakke, kana nakke tena ku ngai konflik. Lekba na mo iyaa assau na sakring biasa na nakke lampa ma boya anging erok ku padingin dingin ulung ku antu ak rumbu rumbu mo. Punna nakke ni pak motor moroi gara gara anjo apa apa yaa nakke apparek salah yaa kulle memang nakke palak pammopporanga. Mingka anjo asumsi ji, yaahh tatapan ku nakke pasti mi ni cinik na tunjuk kan ekspresi menghakimi punna lekba mo talliwa liwa na nakke kulle ku parek anu kamma tong anjo. 

Emotion: fear
Tena kulle ku kaluppai wattu na ku erang mangge ku ri balla garringa, nampa beru pi antama ri IGD na balla garringa na kana dottoro parissai manggeku, tena mo na tallasak manggeku. Ri jappa ya i matei sumapeng. Sanna pa'risi na nyawa ku siagang andikku na ammakkku. Tena ku tappaki tettere kamma anne na pilari ki mangge ku mange ri Karaeng Allah Taala. Ku erang mi anjo mayat na mangge ku ri balla ku ri rateang na ambulans ka, ri la'bu na jappa ya tena ku tappa punna tena mi manggeku tallasak. Ngarru ja ku kulle sanggeng ku niak ri balla erangi manggeku. Niak ngasengmi purinangku ngarru na tunggui mangge ku battu.

Emotion: sad
Allo sattu tanggala 11 September 2021, mange ka ri dottoro’ lampa periksai battang ku ka erok mi rampi tanggala a’mana’ ku. Na rujuk ma mange ri puskesmas na ku alle rujukan ri balla garring erokku a’mana’. Mange ma ri balla garring RS Bunda Surabaya, tena sallo ri periksa ma ri dottoro’ ka. Na periksa ma poe anjo bidan ka na kana punna tena niak tanda-tanda inne ero tea ero baji’ na ri operasi caesar ma. Ku tunggui battu bura’ne ku riolo ka battu ri jakarta i erok mi sampe ri balla garringa inne, jam 04.00 subuh na battu mi bura’ne ku na tanda limang riolo ka setujui punna ri operasi caesar ka. Alhamdulillah na jam 08.45 bari’ basa lassu mi ana’ bura’neku.

Emotion: happy
Ri wattua ia niak kesehatanna na pakkunrarengang, siagang ia na putuskan untuk appakballe mae ri sala sekre ballak garring ri kota Depok. Tena niak pammaressang  penunjang apapung, ia ni vonis niak masalah ri jantung na siagang parallu ni pasangi ring liba-liba. Dottoro assare penjelasan tentang ring niaka na maksud siagang na bocorkan perkiraan biayana lumayan lompo. 
Minrona mi ri ballak garring, ammak na kapirikan terus menerus siagang benar-benar tertekan. Ia terus akkutaknang lalang hati mae ri vonis sumpaeng siagang kaputusan untuk akboya pendapat makarua battu ri sala sekre professor ballak garring jantung ri pusat Jakarta. Amminro battu ri ballak garring ia sannag sabak kanang na professor ammakna cuman niak masalah niaka biasa na alami lansia. Tena niak vonis jantung, tena niak himbauan kana pasang Ring, amminro hanya ni sare vitamin. 


Emotion: surprise
Katinggalan kappalak rikbak iamiantu hal paling ballisik ni kasiak siagang biasaki nassu-nassu, apalagi punna katte lekbak mi ni persiapkan kalengta dengan bajik singkamma battu ki tepat waktu sebelum jadwal pakrikbakkang na mingka hal-hal kamma anne niaki pantarangan rencana ta singkamma macet. Kamma mi anjo katte parallu ni parhayikang wattu niaka tattera lalang ri tiket ni ballia sikurayya na boarding time, siagang sikurayya na lappasak landas. 
Sabak punna katte anciniki tiketta kulle na kurangi kajadian katinggalan kappalak, kamudian punna katte ammalli tiket siagang maskapai tertentu singkamma garuda katte akan ni pantamak ri daftar tunggu, mingka punna katte ammalli tiket promo maka otomatis tiketta jari hangus siagang paralluki ammalli ammoterek tiket ri penerbangang selanjutna. 


Emotion: surprise
Wattu na ku buka matang ku, nakke ku cinik tungkai bangkeng ku panno darah nampa tacecerek ki sanggeng na mae ri spray. Nakke marrang nga nampa ku palak ri ammak ku na bolik tissue ri rawa na tungkai ku barak ammari darah yaa suluk, nampa rinjo nakke moro moro ka ngapa na tena niak peduli bangkeng ku ak darah darah ii. Ammak ku na bolik mi tissu aa sesuai apa erok ku antu tanjak na sannak bingungna. Nampa nakke ku tinroa poeng moterek, wattu ku ambangu sede, efek bius na lanyak mi. Nakke tong heran ngapa anne jari tissue ri tungkai na bangkeng ku. 

Emotion: fear
Ammak ku takbangkai. Iyaa niak mo tallu anak na baine. Masa iyaa erok ni adopsi poeng? Ni tambah poeng riolo keadaan finansial ta anjo wattua tena pa na labbi labbi kamma. Biasa biasa ji. Mingka rupa na kakek ku nakke berhaselek na yakinkan ammak ku barak erok na tolong anjo ibu ka siagang anak na. Ammak ku akherek na luluh mi. Iyaa na diskusi kan mi siagang bapak ku. Singkat carita, keluarga ku ngaseng setuju mi. Ammak ku todong akherek na naadopsi mi anjo anak anak ka. Anjo ammak na na sare mi anak na mae ri ammak ku, iyaa ngarruk ki. Na kana “Nak, maafkan nga nahh. Sinampe katte sik buntuluki ri surga na nahh”. Ammak ku terharu tong na cinik. Anjo anak anak na ni urusuk mi siagang ammak ku. Wattu na pertama ni bawa mae ri ballak ta, battang na sannak lompo na . Kebung, kulle kapang masuk angin ngi kah riolo ni bolik jii ri rate na kasuruk tipisika ri lantai siagang ammak na. 

Emotion: surprise
Identitas wanita berinisial SE (24) niduga palaku mencoba menodongkan senjata api mae ri pasukan pengamanan Presiden (Paspampres). Salasa (25/10/2022), terungkap, SE niissengi sebagai warga ammantang ri wilayah Koja, Jakarta Utara. Hal anne na pannaba mae ri ketua RT setempat. Menurut N, baine lekbak nigappa sabak mencoba menerobos Istana Merdeka anjo merupakan wargana. 
Warga setempat berinisial M mengaku takbangka allangngerek kabarak kana tetangga  sampik ballakna ni jakkalak lekbakna paija’ patembam mae ri Paspampres. Padahal menurutna SE tena ma appacinik gaya-gaya mencurigakan salama ammantang anjoeng. 
Assinglere sekitarak tallu meterek battu ri ballakna SE, M akkana terduga pelaku terkadang somberek nyarang, mingka memang kadang-kadang assicaritai. Ia lebih akrab mae ri tetanggana tenayya na lere battu ri ballakna. 


Emotion: fear
Katinggalan kapala ri'ba ka wattuku mange ri Singapura anjo wattua. Tena ku dugai punna ku gappai anne kejadianga ri tallasakku. Ri jadwal na ri'ba na Air Asia battu ri Changi lampa ri Cengkareng Tangerang harus na ri jam 10 bangngi. Patugas bandaraya nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangngi.

Emotion: surprise
Nammotere’mo mange ri balla’na, nabella inji ammanrammi angkioki bainenna napakamma rannu angkana, ammantungak masapi lompo. Apaji na battu ngasemmo tau atturung anciniki juku’na Mattola. Niak tommi battu I Makkuraga amparekparessai anjo jukuk masapia, na nakana ri atinna tena nappangka ingkonna . tawana anne I Mattola. Ri  atinna I Makkuraga nikanaya nia’ nia’ kodia iamintu eroki seng napinra anjo passijanjiang lekbaka napassamaturuki. Nakanamo I Makkuraga ri Mattola angkana, anne jukuka masapia eroki nibage nasabak taenapa nanggappa tawa lepa-Jepaku , jalaku. rupakku, pekangku, kammaya tampa pole pakkakasak maraengangku. Nasabak Mattola au sa’barak, nabage tojemmi anjo jukuka manuruk ri erokna I Mattola nasabale naalle ngasengi tawa lepa-lepana, tawa jalana. tawa pukakna, tawa pekanna I Makkuraga.

Emotion: angry
Nakana seng lapong tau toa, "Akreppesekko mae anak, nakupauangko, na nupilanngeri baji-bajik! Sukkurangi sikekdeka nabattu majaia. Nakanarno I Tinuluk, Jarimi latok, kialleminne doeka sipatti le’baki kamma anjo ammoterekmi I Tinuluk mange ri ballakna. Pammukoanna nakeke sengi doekna sipatti, na napisang seng mange mange. Na tasiapai sallona tikiring sigappa mami seng sekrea tau toa attakkang. Na anjo lapong tau to a tamakamakai lakbuna janggokna, kebok ngaseng tommi u’na. Nakkutaknammo lapong tau tau toa angkana, apa antu anak nupisang nabattalak kamma, sipatturung songokmako antu ampisangi. Nakanamo I Tinuluk, doek latok, pappasanna tau toaku, lakupaballi anne panngassengang." Nakana seng Ia pong tau toa, Kere bajik anak punna panngassengangku nuballi nasabak niak tonja panngassengangku.

Emotion: surprise
Pas ku ammalo muko na nampa santai na nakke naik sepeda ka tiba tiba, anjo kong kong warna lekleng lompo ak gonggong nampa langsung ngi na lallung nga. Reflek ka nakke langsung tong nga si akbu lari nampa mae ri sepeda ku nampa lari ma nakke panik ka sambil marrang marrang huss huss nampa untung na anjo burakne na guru kepala sikola ku nakke marrang ngi kana “Hei mopi mopi stoppp!” anjo kong kong nga ammari mi na lallung nga. Nahh rinjo mi nakke beru ka kulle lega, badan ku ngaseng gemetar ki. Memang selama ku assikola anjo kong kong na tena na lekba na lallungi siswa yaa. 

Emotion: fear
Wattuna sibuntulu' anne tena kusangka anjari mattung enrunga lalang anne. Awala'na tena kupikkiri' kulle nakuenrung anne taua. Awala'na anjo kuiyai ji, tapi anne wattua ajappa benih enrunga anne mumbai ri lalangna kalengku. Nakke tena kulle antekamma kujelaskangi, jujuru' wattuna anjo malla'ka kalanyakangna. Waatua terasai apakarannu-rannui wattuma singkamayya katte anikmati tanpa nakke kusadari anne sinampji terjadi. Ia a'lampa wattuna nakke parallua siagang wattuna nakke tappaki rassina cintayya natingganga. Jujuru' anjo napare' piccakka. Akkuling-kulingi nakke accoba memungkiri pakkasia'na anne nia inji sikedde rasa untuk anne bainea. Tapi setiap kusadara punna tenami kulle singkamma anne pa'risiki rasana. Nakke pattujuang anjari pribadi baji'ka siagang appialjara' ri kesalahan siagang pangalamang pai' ri rioloa.

Emotion: happy
Persahabatan ta anne selalu berubah-rubah, urang sallota mungkin ri kammayya anne mungkin tenamo ni siagang. Kadang katte poeng anrasakan kana agang bajikkh salloa ni urang siagang katte sannak panting bagita. Taniami tau ini ngai ri kammayya anne, sipakrua agang ta battu ri agang sejak sikolah, sabak katte allakbusi wattungta sitangnga allo ri sikolangta, akkumpulu siagang urang na aklampa dakka-dakka si pak-agang. Tena ni sadarak sipakrua urang sikolanta sibuk mae ri urusanna massing-massing, mungkin karna niakmo lekbak bunting, sibuk kuliah naalle S2 na, iareka sibukmi anjama. Kadang untuk si paccaritai lewat hp pung biasa assirik-sirik, iareka cuman ni cinik status sosial mediana allalo-lalo tena ni komen. Kadangkala memang punna jarangmi sigappa siagang agangta niak timbul rasa canggung iareka tenamo niak anyambung pembahasak sabak sallo mi tena ni si gappa. 

Emotion: surprise
Wattuku assikola SMP ri taung 2010 pernah ka a'balu kanre-kanreang ri kalasak ku. A'balu ka sikamma tela-tela na karoppo Ubi. Ku kana kulle ji kapang laku ka jai ji agangku doe balanja na. Nyata na salai dugaanku kodong. Tapi tena jai agangku balli. Anjari punna ammotere ma sikola, jai inji ku erang ammotete balu-baluku. Padahal na anjo punna niak laku kulle na bantu ammak ku ammali juku ato gangang kulle ri kanre ana' na ri balla. Tapi tena pi rejeki ku mentong a'balu balu ri sikolaku. Anjari ammari a'balu ri sikola ku, biasa na ri balla ku mamo ka a'balu kanre-kanreang namoa niak sike'de laku. Na kulle anjari doek ri ammak ku.

Emotion: sad
Sekre gubuk cakdi ammenteng tegak ri antara tumpukang loro. Tiangna battu ri kayu, sementara rinringna na ata’na nipare batu ri bekas tenda bahkan tripleks bekas. Lalanganna, takgentung sikuntung jenis inungan kope bungkusu, siagang ri ratenganna meja niak termos teh, sikuntung cangkiri lalang ti rak piring ca’di, siagang kadera bekas mingka niakmo panrakna. Annemi tampa’ Nopen akbalu ri puncak tumpukanb loro ri TPA Rawa Kucing Tanggerang niaka kulle nipantamakki barru ri rua pakkebu. 
Pelangganna pung iamiantu para pemulung yang setia akbkha apa saja niaka akkule nipanjari doe’, kamma botolo plastik, bassi-bassi, na maraeng pung apa2 na panaungan oto trek loro. Appulo biasa katingalo rikbak-rikba anjarimi pemandangan biasa mae ri paraia. 


Emotion: disgusted
Anggota Dewan Fyeza Ikhlaq akkana kana jilbabna nikekka battu ri ulunna, nipe’rui na nisuruh ammotere lekbakna pemboman 7/7 ri London. Singkammanna anggota dewan SNP Zen Ghani pung akkana kana ia lekbak nikuta’nang apakah ka angngerang bom ri tasi’na oleh sikolompo’ bura’ne riwattunna ia ammotere’ battu ri masigi. 
Kasaksianna anjo na bagikan mae ri anggota dewan kota riwattunna paraia a’gea tentang battuanna Islamfobia untum mengatasi kejahatan rasis ri kota, Glasgow Worl melaporkan. 
“Loe warga Muslim ri Gasgow akan kulle assare pengalaman paraia sendiri tentang Islamfobia, “kanangna anggota dewan Ghani mae ri Dewan Kota. 
“Pantingna mae ri katte untuk allangngere pangalamanna paraia jari katte kulle appilajara battu ri paraia sabak anjari sasaran pelecehan Islamfobia kulle anjari sala sekre paling mengerikan niaka na alamk sekre tau lalang tallasa’na paraia. 



Emotion: disgusted
Niak sarikbattang ku taung anne lolos SBMPTN. Ku sakring antara sannang siagang tena ku issengi iyaa lolos. Nakke sannang kah lolos ki na tena nalaloi anjari gap year singkamma nakke, tena ku sannang kah jari ni banding banding kan nga ku sakring siagang anjo sarikbattang ku maraenga, mingka pikrasang ku nakke labbi mae ja ri sannang. Kulle iyaa punna tongji strugle kaleng kaleng na erok na gappa apa na kerokki yaa siagang berjuangi anggappai mimpi na. Alhamdulillah lolos ji iyaa. Punna masalah ni banding banding kan, tena ja ngapa kah battu ku inji caddi sanging ni banding banding kan ja, jari anjo mi parekka biasa ji ku sakring.

Emotion: sad
Punna na rapikmi wattunna harus ammolong u’ ri salon, nakke na andikku sanging malas-malasa’. Tania karna malasa’ antri, mingka assiri’-siri’. Niak sekre komplek ri daerah paraikatte sepanjang blok na anjo niak sikuntung salon u’ akjejere’. Jari pelangganna bebasa’ ammiliei erok mae ri salon kamaea. Mingka anjari saratna mutlak mae ri paraikatte tania tarif harga iareka jenis jasa na na tawarkan, mingka iamiantu salon yang niaka ammake handuk pengering warna lekleng na poeng kapster berumuru na ammiliki penglihatan yang rabun. Angngapa? Supaya handuk yang warna lekleng anjo kulle menyamarkan olo’-olo’ imut sekke niaka ri u’ paraikatte na poeng supaya ia tena kulle ancinik kutu yang terpampang nyata. Jari paraikatte sepanjang jalan akboya-boya siagang ancinik jemuran handuk salon, punna handukna berwarna kebo, paraikatte allaloang. Tena apa-apa, mingka sabak paraikatte malasa’ saja tiba2 patanna salon akgora siagang pengumuman mae ri pelanggan maraeng Eh Kutukan ya? Sukkuruna rikamma anne sipakrua terbebas battu ri kutukan kutu pengabdi drakula pengisap  cera’

Emotion: disgusted
Intumi nikua teaki liba dudu naik emosita, kajariangmi kammayya anne, viralki ri tiktok nasabak besereki surang petugas parkirka ri dallekanna ballak garringa. Anne Ahmad antamak ri ballak garring ngerang kanre untuk purinanna lalang ka garringi kamase. Sinampe duduji, njari tenaja nasungke helmna. Niak kapang lima menit, assulukmi pole Ahmad, dongkokmi ri motorokna nampa la jappami mingka nigorai surang anjo paparkirka. Larroi anne Ahmad nigorai nakua ngurai nipakamintui, kamma tau aklukka. Teaji akbayarak parkir nasabak anjo paparkirka wattunna battu bedek Ahmad, tala niakpi, ngurana wattunna la aklampami Ahmad silalonna niak anjo paparkirka. Anjomi tala nangai Ahmad punna kamma antu, singkammai bedek tau appalak-palak. Mingka nakuai tau ri ampikna, bajikangngang nibayarki sikura daripada salla’ punna sengkaki issedek kinne atau ammaloki, na genggoi motorokta.

Emotion: angry
Lekba. Idola ku nakke antumi Kamga areng na, mantan personil na grup Tangga. Sakrang na dedehhh bajikna, anjomi parek ka ngai iyaa. Wattu na anjo lampa ka mae liburan ri Dufan siagang ngaseng agang agang kuliah ku. Anjo karena karena pertama yaa ku coba antu mi kora kora. Wattu ta antri, ku cinik bajik anjo niaka ri kora kora singkamma ku issengi tanjak na. Ternyata anjo taua Kamga!!! Takbangka ku langsunga ammarang mae ri agang ku. Pokok na harusuk ka poto poto wehhh siagang Kamga. Lekba na batturi kora kora, ku minawangi mi. Nampa ku coba mi palak erok poto siagang iyaa. Nampa dehhh bajikna taunna ternyataa. Na paiyai erokku poto siagang iyaa, sannang ku anjo wattua deh.

Emotion: happy
Riolo ku ca’di je’ne ka ri bungung dallekang ballaku. Anjari punna je’ne ka ri dallekanna ballaku siagang andikku. Wattuku mi anjo je’ne ri bungunga a’se’ro ki ri timba nampa ri tare’ rate naik je’ne na, anjo timba na la’bui otere’ na. ku tare’ ki sanggeng na bella bangkengku tapi na anjo bangkengku ta’pe’coro ki ka licin ki dapara’ na. tena ku sa’ringi mantumma ri lalang na bungunga. Tena mi ku sadar apa-apa anjo wattua. Untung na niak ji agangku cini’ ka mantung ri lalang na bungunga nampa na pawwangi ammakku. Anjo ammakku ta’bangka na na cini ka mantung ri bungunga. Niak mi tetangga ku bantuka naik rate battu ri bungunga. Alhamdulillah tena ji ku ngapa-ngapa, ulung ku ji benjol si’ke’de. Punna ku u’rangi anjo wattua trauma ku siagang bungung.

Emotion: sad
Kullei nitaba hukum pidana punna niak tau natodongi tau maraeng surang tembak atau parang atau badik. Tena kulle sambarang tau todong kamma anjo, nassami niak massukna na pakamna anjo. Kammai kajariang ri Solo, niak tau nitodongi surang tembak, anjo todongi iareka tau maraeng ri ampik ballaknaji, passabakkangna iareka anne patodonga tala nangai anjo taua nasabak sanging naputar kelong gekgerek punna bangngi, pakaramula lekbakna mangngaribi sanggenna tangnga bangngi. Anjomi tala nangai tau ri ampik ballakna njari natodongi badik. Takbangkai anne tau nitodonga nasabak tena nasangkai la appaka minjoi tau ri ampik ballakna. Padahal punna niciniki kamma tau sannangji tanjakna. Assolongi songok dinginna anne nitodonga, nekkerek mamo kulantukna njari nakuai tala erokmi putarak kelong lompo-lompo ri tangnga bangngia.

Emotion: fear
Langsungi anjo lannyak larroa punna niak nigaukang ho’bita. Punna nassuki, pakrisik nyawata nasabak niak nikasiak tau apprek tena adilik mange ri katte, niakja cara sollanna tenaki dodong dudu. Ki gaukangi anjo ngaseng anu ningaia, ho’bita. Punna ningai mange ammekang, aklampaki ammekang. Ammacaki punna ningai ammacayya, mangeki assapeda, kumpuluk surang agangta, anjo panggaukangta kammayya anjo ngaseng kullei na palannyak pakkasiak dodongta, pakrisik nyawa siagang maraenganga pole. Tena nipikkirik dudui apa parek pakrisiki nyawata, tena nipikkiriki anjo padodongi nyawata siagang anjo tau parek tena adilik mange ri katte, punna sa’barakki la nasambeiji anjo lakbi bajika Karaengata’ala. Pappilajaranng todo' ri katte sollanna kulleki adilik ri taua salla'.

Emotion: angry
Koin bulaeng umuru' ratusang taung wattu na na baji'ki balla na Rua tau ri inggris na gappai ri rawa balla na. Anjo Wattu na na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia  anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji. 

Emotion: surprise
Niak traumaku wattuku ca’di ri balla riolo ku. Anjo wattua umuru’ annang taunga mempoka ri sikola TK ya, anjo balla ku balla kontrakan ji punna erokki je’ne ri luara’ ki ka je’ne ri bungung ki anjo wattua. Anjari punna je’ne ka ri dallekanna ballaku siagang andikku. Wattuku mi anjo je’ne ri bungunga a’se’ro ki ri timba nampa ri tare’ rate naik je’ne na, anjo timba na la’bui otere’ na. ku tare’ ki sanggeng na bella bangkengku tapi na anjo bangkengku ta’pe’coro ki ka licin ki dapara’ na. Anjo ammakku ta’bangka na na cini ka mantung ri bungunga. Niak mi tetangga ku bantuka naik rate battu ri bungunga. Alhamdulillah tena ji ku ngapa-ngapa, ulung ku ji benjol si’ke’de. Punna ku u’rangi anjo wattua trauma ku siagang bungung.

Emotion: sad
Lalang acara program na "Just Alvin" subangngia, Artis Marsyanda na pawwangi garring na. Anjo Marsyanda na pawwangi punna ri vonis ki ri dottoro punna garring Bipolar Disorder rua. Anjo vonis garring na ri taung 2009 na kulle na pare' Marsyanda ta'bangka. Dottoro akkana ri Marsyanda punna garring Bipolar Disolder ruai. Tena na tarima Marsyanda ka tena na tattulisi' ri hasil scan na ulung na. Le'ba mi anjo ri vonis garring kammanjo, allo-allo na mi na inung obat anti-depresi na. Sanggeng na 2014 Marsyanda na tappuki na inung anjo obat na. Anjo garring Bipolar Disolder anjo garring ri Psikologi ri issengi battu extrim na perubahan pa'kasia' na taua sikamma depresi.

Emotion: surprise
Sallo dudumi anne Nani naboya bulaengna, tena naissengi kemae nabolik. Njari siminggumi lakbi pakrisik ulungna na nawa-nawa tojek anjo bulaengna lannyaka. Sangingna mami tinro ri ballak nasabak pakrisik ulunna. Tena sallo, battui anakna, langsungji antamak ri kamarakna nampa assuluk mange ri ammakna. Nasareangi bulaeng ammakna, takkallasaki nyawana ka anjo bulaeng nisareanga, bulaengna iareka lannyak memangmi naboya-boya tojeka niakmi siminggu kapang. Njari nakutaknangmi anakna, ngurai niak ri kau anne bulaengku. Njari nakuai anakna idendee anu kuinrang ri kattema minggu laloa wattungku erok mange ri pakgaukangna agangku, katteji kupappalakki nampa ni iyoi. Sitojeng anu nakaluppai dende kua napainrangi ammake anakna, pakrisik tommi ulunna nipakua akboya. Oo Karaengata’ala.

Emotion: surprise
Riolo niak sikayu tedong sannak garrinna siagang rosokna nasabak tena nipassareangi annganre ri sikayua macang, mingka napikkiriki angkanaya tenamo anne tamateku. Jari mangemi andallekang ri lapong Macang na nakana, Palalomak annganre mannginung i lalanna anne romanga sitaung sallona, teamako gangguan  bajik tommak sallang nukenre nasabak cokmokmak, nasabak punna la nukanreak kamma-kamma anne tena tong nabajik ka tena assingku, rosok sikaliak. Nakanamo lapong Macang, Punna kamma antu paleng, annganre tojemmako naung sanngennu appalasa, napunna narapikmi sallang sitaung, sigappamakik anrinni ri tampaka pole na kukanreko, Nakanamo 
Tedong, Ba, jarimi. Nasabak napikkiriki lapong Tedong angkanaya, punna tena napalaloak annganre, mate memammak anne kamma, napalaloak annganre kulle ijak tallasak sitaung. I lalanna anjo sitaunga antekamma are bateko nakukkulle lappasak battu ri pammanrakinna lapong Macang.

Emotion: angry
Bapakku takroko-roko assipinawang poso sanggengna karamengna piklasak siagang kurangi oksigenna, nakke na kakangku ambombo bapakku naik ri otoa untuk ni erang mae ri ballak garring. Battuku ri ballak garring bappak ku langsung ni pasangi oksigen siagang ni tes swab covid 19 kebetulang ri wattua mangkasarak ni landa virus corona. 
Ammukona hasil tes na assulukmi bappaku na kana positif covid 19 padahal punna ni pikkiriki iami tau paling sikdik assulu-suluk ballak ka na rapikmi masa pension. Lekbakna anjo ni rujukmi bapak ku mae ri ballak garring maraeng untuk anjalani karangtina siagang ni pasangi alat-alat pendukung maraenganna, tena na tappu ku semangati bapakku utamana ammakku untuk tetap semangat na lawat masa-masa kritisna. 


Emotion: sad
Caritanna, niak sekre wattu ia erok dudumi ammela’ je’ne lompo (tattai) kalengna lekbak salah antamak wc umum. Rudi nampa sadara kana kalengna salah antamak ri wc baine riwattunna ia niakmi lalang ri sala sekre wc. Ri wattunnami accengke, ia allangngere sa’ra baine. Songo’ tammengna mulai assulu’. Rudi hanya kulle a’dandanh tena na appassulu’ sa’ra. 
Sebenarna ia le’bami allakukang BAB, rudi tena na barani assulu. Ia malla’ kaissengang. Jari ia attayang lalang ri wc sambil berharap ri pantarangang tenamo niak baine. Mingka harapanna sia-sia. Pakkebu wc na tampana rudi lalang nide’de-de’de. 
Oe, anjo lalanga libaki, assisambeangki,” a’gora pung anne bainea. Rudi tetap mere’-mere’. “Punna na pawalii kulle kulle gappa panrasa. Apalagi punna lassulu’. Salla na areka erok mengintip,” kanangna rudi lalang ati. 


Emotion: shame
Anne kajadian na ri ballak na keluarga ku (tau toang ku siagang andik andik ku rinne ngasengi) . Bapak ku tena ii ri ballak kah anjama ii ri Jepara, andik ku nakke niak 3 tau, anjo burakne aa shift bangngi, anjo baine yaa ak bangngi ri ballak na agang na, nampa anjo poeng baine yaa sekrea tinro ii ri asrama sikolang na. Ri ballak ku anjo bangngia ni pastikang nakke ji siagang ammak ku niak ri ballak. Sebelum ku tinro ku inrangi hape na ammak ku kah erok ka parinrai wifi na, kah lakbusuk ki paket ku anjo bangngia. Nakke ku bawa mi hp na ammak ku ku bolik rampik na paklungang ku sanggeng ku tak tinro. 

Emotion: fear
Nakke sallomi ku ngai pakelong baine battu ri Korea Selatan arenna IU ku ngai mi battu na ji ri taung 2009. IU anjo salah se're pakelong lompo ri Korea Selatan. Battu ki ji mempo ri kadera SMP ri umuru 13 taung lalua. Tena mi ku pikkiri’ dudui erokka ammali tiket konser na yang kajjala ka manna poe 10 juta harga na erokka tettere sibuntulu niak tau ga’ga kamma, teai kamma baine kammai bidadari ri paccini ku.  na pakamma akkelong. Punna niak konser na IU ri Indonesia poe erokka mentong nontongi manna la’busu doekku. Ka ku ngai dudu IU idola ku mentong ri lalang tallasakku.

Emotion: happy
Sanna sannang ku ka jai agangku amminawang poe sareanga acara ulang taung. Jai poe kado ku battu ri mantan pacarku na agangku. Riolo ku ngai dudu anjo Panda y. Anjari Ri parekanga acara ulang taungku ri balla na agangku ta'bang ka, ka tena ku sangkai kapanna na pare' ki dekorasi na ri balla na agangku. Anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Tena kulle ku kaluppai anjo acara ulant taungku ri umuru 20 taunga. 

Emotion: surprise
Pertama anjo kapang kah katte tena ni baku isseng siagang anjo taua nampa sikbuntuluk ki ri wattu antu tena lekba n rencanakan. Sederhana na kamma anne. Katte tallekbak ki ni sakring sirik sirik, ammake baju couple siagang bayuang ta, agang ta, atokah keluarga lompo ta lalang sekre momen atokah acara. Ngapa beng kamma anjo? Yaa kah lekba baku isseng maki. Selain na anjo kah momen na lekba mi ni rencanakan. Jari lekba mo siagang siagang ni isseng ki nampa tena mo na takbangka ki punna ni pakei anjo pakean singkamma ya. Nampe biasa todong kerjadian na ri luarak rinjo, katte ni sakring sirik sirik ki ammake baju antu singkamma ya. 

Emotion: shame
Wattunna garring Yuyun, niak kapang siminggu tena antamak ri kantorokna. Sanna’ bambangna nampa pakrisik ngasengi kalengna njari tena nakulle aklampa ri kantorokna. Wattunna antamak, gassingmi anne caritana, anjo iya ngaseng biasayya najama, nijamai ri Dila, agang kantorokna. Kamma tentatif pakgaukanna kantoroka, Dilami anjamai. Langsungi nassu Yuyun nakutaknang battu kemae naguppa anjo file na tentatifka ka seissengna ri FD na ji nabolik anjo fileka. Njari nakuai Dila nisareanga boska. Nakke tea tonja jamai jama-jamangnu mingka nisuro tonja ri boska, ka kau simingguko tala battu nampa anne tentarifka parallui nijama allo-allo. Punna eroko protes, mangeko langsung ri bos ka, nakke parentaji kupinawang, punna niak nisuroanga, kujamai.

Emotion: angry
Katinggalan sekre pesawat iamiantu pangalaman sannak kodina ni kasiak siagang tena na kulle ni kaluppai, apalagi punna katte sementara niak ri daerah maraeng, sannak erokta liba amminro. Pertama kalingku salama akkuliah ri AS wattu liburuk ku sempatkan ammoterek ri Jakarta. Kappalak rikba paling libayya erok ku naiki, mingka kabatulan ri wattua sannak erokku attakmea akhirna maema ri kamar cakdi untuk attakmea. Mingka ri wattua nakke sempat takdokdo siagang ri wattua tenapa ni kana Hp jari tena ku ammasang alarm untuk appakainga. Akhirna pas ka assuluk pesawat laku-dongkokia aklampami. Untung pagawaina bajiki mae ri nakke siangan na atorok ammoterek jadwal pakribakkangku mae ri wattu selanjutna, tanpa tena ni ammalli poeng tiket. 

Emotion: surprise
Anu kodi dudu anjo nyawayya punna ni issengi kua niak baine maraeng natalipong buru’nengta punna bangngi. Kammai erok akjallo taua, erok nikana-kanai anjo buru’nea. Angngarrukmi biasa pole bainea kamase manna kale-kalengna sambil akkutaknang lalang atinna, apa salahna anne, ngurana buru’nenna boya bainale maraenga pantarang. Apalagi punna selama anne pakkasiakta bajikji hubungangta surang buru’nenta, nampa niguppai nangai attalipong baine maraeng, odende langsungi lannasa’ nyawayya, dodongi kalengta nikasiak tala nia sumangakna. Lingu maki pole apa la niparek, nipauangi tau toayya atau niboliki rolo’ kale-kalengta. Mingka punna naissengmi tau toayya biasa nisawalakmi la bajika surang bayuangta nasabak nikanayya tau toa nassami katte na alleang.

Emotion: angry
Se're pa'mantangang assala' Waropen anne nadatangi balla'na Gubernur Jawa Tengah, Ganjar Pranowo. Anne pammantangangka nakana Ganjar anjo tau berjasai nabantu balinna kuliahna anakna Selviana wattuna akkuliah ri Semarang. Selvianna anne kullemi natamatkan studi magister ri Universitas Diponegoro Jurusan Pernecanaan Wlilayah dan Kota. Anne amma'na teai motere punna tenapa siruntu' siagang Ganjar Pranowo. Nakana Amma'na Selviana, siruntu siagang Ganjar anjari kebanggaan kale-kale nasaba' kullei dicaritai ri saribattangna siagang seppe'na ri kampunga. Ganjar anne anjari idola ri Papua nasaba' dianggap berjasa annilingi  siagang nalindungi pelajar Papua wattuna assikola ri Jawa Tangga'. Nakke a'janji tena na motere' oloang siruntu' Ganjar. Anakna kullei S2 nasaba beliau. Anne hal luar biasa nasaba' nia pamimping hatina tuluski nasareang bantuan ri Anak Papua. 

Emotion: happy
Wattuku niak ri bandara na Singapura erok ka ammotere ri Indonesia. Tema ku cini ki email ri hp ku antama ri jam 9 pagi a. Dinging AC na anjo bandarayya tambah na pare' dinging kalengku. Ri jadwal ri'ba na Air Asia battu ri Changi lampa ri Cengkareng Tangerang harus na ri jam 10 bangngi. Tapi na sepi ku cini. Ku lampai rua petugas bandara na erok ku pawwangi jadwal ri'ba ku kamma kamae. Akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangngi.

Emotion: surprise
“Iyaa anne Dimas, agang ta ngaseng battu ta inji ri kelasak sekre, iyaa singkammaji siagang katte ngaseng. Anjo masalah na tena na isseng ngi ammaca antu hal biasa ji. Singkamma ji anak anak caddi. Iyaa tena nalari, sebelum na kulle ak jappa. Iyaa tena na kulle jappa punna tena pa na pilajarak menteng. Anjo mi bapak sabbuk ni kana proses”. “Nampa, katte ngaseng pantas kah ni makkalak ki Dimas? Antu sebenarna iyaa agang ta ji ngasen todong?” (Suasana kelasak ka anjo wattua sannangi langsung, nampai bapak guru muda yaa ane seolah olah na parek ka kassak ni hadapan na agang agang ku lainga). 

Emotion: shame
Anjo na kasia' Ari Irham wattu na ca'di ka tena na sengaja na cini makhluk halusu' ka ri dallekang mata na anjari malla mi poe punna accini ki setang. Na kana Ari Irham wattu na ca'di anjo accini ki kuntilanak wattu na mate lampu a ri balla na . Le'ba na mi anjo punna matei lampua malla mi antama ri wc a ka ri wc riolo na cini anjo setang kuntilanak ka. Le'ba tongi tena salloa anne, 7 bulang lalua, angngerangi oto na cini tongi pocong ri luara' oto na, ri tol, rampi' gerbang na pintu tol ka na cini anjo poconga. Tena na sallo lan'nya' tommi anjo setanga.

Emotion: fear
Ri wattuna mempo ri bangku sikolayya nakke ero' allanjutkan kuliah ri Universitas Negeri Gadjah Mada. Tena nia' alasan maraeng kenapa wajikki rinjo, mingka kuliah ri UGM wajikki riondang. Singkat caritana ri wattuna pendaftaranga nakke paanjari UGM pammileang makase're siagang makarua, iakanneng pammileang makatallu nakke ri Universitas Brawijaya nasaba' atutanna wajikki andattara' se're ri universitas pammatangang mantanga. Ri wattuna jalur pakkioka tena kululusu' anjari nakke lanjut ri jalur tes ri UGM ri pilihan makase're siagang maka rua. Ri tanggala' tallumpulo se're nakke tes lagi lagi tena na rawang. Sawe sike'de' tappu asa siagang tenamo ero ' allanjutkan poe anne proseska. Nia' inji jalur gallang anne ri jalur utul se're siagang utul rua, lagi lagi tena nakulle lulusu'

Emotion: sad
Lekbaki sekre wattu nakke erok dudu mae attattai ri wc umum battuku anjoeng sannaka takbangka sabak niak tai ammawang tenapa nisiramngi ri wc, mingka anjo taia susah nisiram anne sebenarna tenaja na hal sannak aneh. Sabak anne nipassabakkengk kondisi taita niaka katte pata. 
“Tai niaka ammawang sebenarna tena na sepadat tai niaka tallang,” kanangna Dr. Neil Stoman, gastroentrologis, nilansir battu ri Men’s Healt. 
Sekre penelitian na terbitkan battu ri New England Journal of Medicine akkana kana anne hal kammayya nasabak kandungan udarana loe ri taia. Stollman kalengna akkana kana hak kamma anne kulle na sabak bajik karna udara lakbi iareka karna lemak lakbiloe. Jari nasusaiki untuy taita anjo tallang antamak ri pembuangan wc. 


Emotion: disgusted
Punna battumi tanggala mens ta, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti. Punna le'ba maki annginung kamma anjo kulle mi normal ri kasia' battanga na tena mo sensitif gampang larro.

Emotion: angry
Ballasik ku nakke punna accini ku muntahang ri pela sembarangang. Ka jijik ki punna tena na tangkasi beru ri tampa' umumki muntah sembarangang anjo tau a. Punna tena kulle na tangkasi kulle ji kapang tau muntah ri kantong palastik ka saja. Ka jijik ki tau a punna na cini ki muntahan na tau lainga ri tampa' jai tau antama ki sikamma wc umum ka. Padahal na niak mi tulisang ri pintu na wc a tea ko ammela sampah sembarangang, jai inji tau poe ammela sampah na muntah sembarangang. Erok ku ku sa'ring ka'ka ki tau kamma anjo. Tena na issengi ammaca kapang. Tena na mengerti punna jijik ki tau cini ki muntah na.

Emotion: disgusted
Jai tau memang mallaki ri kongkonga, saking mallakna niondang, mattungi ri selonganga kamase. Beru-beru anne niak viral pideona baine mallak dudu niondang ri kongkong, nampa eroki nilindungi ri tau maraeng nampa surangi mattung ri selongang. Batena mamo ammarrang anjo bainea, ngarrukmi pole kamase, naino iyya tala mallak, kongkong anne, laccirika larina, punna nakokkokki nassami cerakki, kulle tongki pole nataba garring rabies. Anjomi punna ciniki kongkong, teaki lari, nasabak biasa nakareki erok mentongki niondang. Sannang maki naung punna ciniki kongkong, punna tenaja anjo loe giokta, tala nagenggo jaki todo’. Anjo ji punna akrasa dagingki biasa na’araki nampa napinawang tarrusukki. Njari punna niak kongkong, paralluki hati-hati, teaki lari.

Emotion: fear
Sebagai sekre tau anjama, nikanayya Pegawai Negri Sipil lekbak ni atorok battu ri undang-undang kana katte tena na kulle annarima nikanayya hadiah battu ri tau maraeng sabak anjo termasuk sebagai pelanggaran hukum siagang kulle ini taba hukuman iareka sanksi. Pammarenta poeng lekbak mi na passuluk himbauan mae ri iangasengna pegawai negri sipil ri Indonesia, parallu na tolak punna niak kamma anjo berhubungan siagang jabatang na jamaang. 
Punna Pns tena na kulle menolak passare tentengang sabak kondisi tertentu, mangka kulle na laporakan kammaya anjo mae ri Unit pengendalian gratifikasi (UPG) ri instansi masing-masing. Anne untuk ampakalili segala bentuk masalah punna niak ni gappa sallang allo ri bokoa. 


Emotion: surprise
Niak wisata sikola SMA, ka libur ngasengi anne anak sikolayya. Ami la aklampa tongi surang ngaseng agang kelasna. Niakmi wattuna nipatanty iareka anne alloa tettek sagang tuju. La mangei ri tampak wisata koko stroberi. Ri bari’basaka anne ambangungmi Ami lekbakmi jeknek lekbak tommi ammakeang. Tettek tujumi anne akmodemi. Ammakei ba’ra’, siti’, iya ngasengmi napake ka nassami la jai poto-poto anne. Tena salli antamaki ammakna ri kamarakna Ami, akgorai kua kukarek erokko aklampa, ri sumpadek kijaji attalipong tojek Febry nakana la aklampami oto bus nu. Njari akkutaknangmi anne Ami kua tettek sikurami ammak? Njari nakana ammakna tettek salapangmi, sallo duduko akmode. Langsungi takkallasak nyawana Ami. Tena nalangngereki talipongna Febry nasabak pilangngeri’i kelong. Langsung mami cidong ammonnongi nampa erok ngarruk.

Emotion: surprise
Tahap ka tallu antu mi The Adjustment phase. Lalang na anne fase aa, katte lekba mo kulle ak interaksi siagang lingkungan ta ri negara berua anjo. Tahap ka appak antu mi bi – cultural phase. Katte ni sakring ji nyamang tuo siagang rua kebudayaan anjo sekaligus ka, singkamma mi anjo pengalaman na Cinta Laura kuliah ri Amerika Serikat. Anne mi ni kana indikasi bajik, kah katte lekba maki berhasselek ni laloi anjo sekre seleksi alam caddi. Mingka niak todong anjo mahasiswa anjo terlalu na puja puja ii kebudayaan asing nga jari punna moterek mi mae ri negeri na tongja, iyaa malah na sakring ngi asing moterek. 

Emotion: fear
Ku pannassa pikkirang untuk ammalli motorok NMAX ka hargana siagang modelna ku ngaimi. Siagang masinan na 155 cc, anne tergolong sebagai motorok metik lompo. Salaing anjo anne motorok metik ammake bagasi sanna luarak siagang hemat ri bensing. Anjari hemat maer ni kke punna ku battue bainengku niaka ammantang ri kampongna iamiantu jeneponto, motor metik cocoki ni balli ka posisi punna ni pakemi sannak nyamangna. Manna mamo kapasitas masinanna termasuk cakdi, mingka desainna assingkamma motor gede (Moge). Pammantangang bangkengna luarak, pamotorok jari nyamang akulle rileks, siagang kulle na palambusuk bangkengna sambil appalari motorok. Kamma anjo, NMAX akkulle ni andalkan punna erokki touring iareka akdakka-dakka bawang.

Emotion: happy
Riolonganna allo paknikkang sala sekre adat na gaukang mae ri calon bunting iami antu bangi mappaccing. 
Mappaccing battuanna untuk antagkasi batang kallenna calon bunting bajik antu bunting baine iareka burakne, tujuanna mappaccing iami antu ni sare bokong mae ri calon bunting siagang restu supaya akulle na jalangkan peranna masing-masing anjari baine burakne sikalabini, ni pabattuang barakka siagang dalle battu ri kareng atakala. 
Bangi mappaccing niak sikuntung rangkaiang acarana siagang ammake raung-raung sebagai pelengkapna iami antu raung pacci mae ri calon bunting ni gaukang ri bangia, sebelumna aknikkah. Anne ni gaukang sebagai simbol kanayya calon bunting siap lahir batin, niak tulusuk, suci, untuk anjalani pakkalabiniang na.


Emotion: happy
Nakke? Sannak terpukul ku, singkamma ji siagang katte. Wattu ku moterek battu ri acara, nakke sempat ni tawari ri agang agang burakne lainga ni antarak moterek. Mingka nakke ku tolak ki, nakke takbangka inji ka, sepanjang na lalang nga ri bis ka nakke ak nganga ja. Tena na karuan. Anjo mi, nakke ku putus kan ma jappa jappa ri mall. Kahh niak rinjo masigi ri lantai rate na, nakke sengka ka ak sambayang. Nakke ngarruk ka sa jari jari na. Tena ku paduli niak tua na cinik ka siagang na langngerek ka. Singkamma kana nakke antu berdosa ka kah tena mo ku isseng apa apa tentang iyaa. Tena ku mengerti ngapa kulle kamma anjo? Padahal sejatinya anjo teai tanggung jawab ku, teai dosa ku. Anjo mi kapang areng na rasa sayang. 

Emotion: surprise
Tea maki ni ratapi dudu ii, tenaja angapa ni ngarru mingka tea ki ni ratapi dudui nampa napareki lanyak samangak tuo ta sanggeng na katte tena mo ni erok accarita mo siagang taua, tena mo na erok jeknek, tena na erok ammicara, jai inji maraeng poeng kodi aa. Sekre minggu, rua minggu, kulle sekre rua kali ki ngarru kah ni pikkiriki lalang na siulang tena na angapa , wajar ji kah anjo areng na ni ukrangi toh. Harusuk ki narrusuk lalangi komunikasi siagang tau rampik rampik ta, agang ta, siagang keluarga ta maraenga. Anne kulle na panjari tena na sannak ni ukrangi siagang na parek ki sakringi kaleng kaleng ta ji battu ri anjo keluarga ammateya mo.

Emotion: sad
Mangei akbalanja Ilham surang bainenna ri ga’de-ga’dea. Ilham attayangji ri otoa, bainenna ji antamak mange akbalanja. Tena sallo, niak oto maraeng battu langsungi nabolik otona ri dallekang otona Ilham. Wattunna erokmi moterek anne Ilham nasabak lekbakmi akbalanja bainne, na klaksong tarrusukmi otona sollanna akletteki anjo otoa atau kullei maju sikekdek. Mingka niak sampulo menit tena na genggonjoka otoa, naungi anne Ilham namajui anjo otoa, sitojengna niakji sopirikna rate. Naiki cerakna Ilham nampa napa’nyare-nyarei anjo patanna oto ri dallekanga. Mingka anne patayya oto ri dallekang, langsungi nabakji Ilham, natinjui rupanna kamase. Langsungi larro Ilham mingka teai nabalasak sollanna kullei guppa hukumang battalaka anjo patanna oto ri dallekangna. Langsungi mange na laporok ri kantorok polisia nampa nakuai ia riolo ni bakji. 

Emotion: angry
Pammopporanga punna lekba mi ki isseng kelasak rawa yaa teai ki gegerek salah jurusan narrusuk, ki bereskangi sanggeng na beres, ki boya ii jamang jamang siagang kuliah sede punna sempat ki. Ki ukrangi tau toa ta tena niak biaya na kulle katte lette kamae kamae ni kerok ki. Nakke lulusan Management siagang Hukum, jamang jamang ku antu upa punna niak hubungan na mae rinjo. Antu ji penting semangat ta, sinampe punna antama maki anjama todong ngaseng appilajarak mi battu ri awalak, anjo ilmu universitas ka ni pake ji bawang kulit kulit na ji siagang metode riset na, sesa na ni latih ngaseng ulangi ri perusahaanga. 

Emotion: angry
Punna ammicara ki nikana Harley Davidson, kulle niaka pertama li lalang pikirang ta antumi ngaseng motorok motorok lompo anjo tong masin na lompoi V Twin 45° antu na pasuluka sakrang lompo bung bung kammaanjo siagang tau bawa ya anne motoroka biasanna ammake jakek kulik kamma todong gaya na Arnold Schwarzenegger lalang pileng Terminator 2: Judgment Day. Mingka anne Harley Davidson lalang dekade 1960 an antumi perusahaan kulle nikana beda nampa unik tena na singkamma lainga, produk motorok nabalukkanga tena na batasak motorok lompo ja nabalukkan mingka niak todong motorok 2 tak, otol golf, niak todong kappalak pake masing anjo napake tawwa biasa private.

Emotion: happy
Tena singkammana tasi’na Jamil anjo naboyyayya, niakmi kapng siminggu tena naissengi kemae anjo tasika. Terakhir nau’rangi kinjai napake mange ri ballakna sikalinna, nampa naerangji moterek. Lekbakna anjo tenamo naciniki. Tenaji iyya barang-barangna penting konjo ri tasika, mingka anjomi tasika sanna’ nangai ka anu sallomo sanging napake. Lekbakmi naboya ri iya ngaseng kamarak lalang ballakna mingka tala niaki naguppa. Wattunna antamak ri kamarakna tau toana, lalang ri lamaria niak nacinik kamma tasina, pas na alle, sitojengna tasina tojek. Sikola’ warnana, tasi’ dangnge mingka niakmo panrak resletingna sekre ri dallekanga, kamma la pe’dami poeng mingka anjo tommi tasi’ paling nangai napake. Nakuai ammakna kau sambarang nupa’boliki tasi’ njari kuallei nampa kupantamak ri lamaria, baganna nakke ji guppai. 

Emotion: happy
Sallo ku jappa-jappa ri Mall Panakukkanga siagang andikku, cipuru' ka erokka mange ri KFC nganre. Tena ku dugai sibuntulu ka agang kuliahku riolo. Anjo Agangku arrenna Nonong, le'ba mi bunting poe niak tommi ana' baine na se're. Sanna' sannangki ka rua taung ma tena sibuntulu le'ba ta lulus kuliah. Na sareang ma nomoro' hp na, na kulle ku komunikasi siagang poe. Ku ajak tommi mange nganre ri KFC sanggeng ku nganre jai ku carita siagang agang ku inne ka riolo ia agang baji'ku ri kampus ka. Alhamdulillah sallo ku tena sibuntulu, ri sareanga rejeki sibuntulu siagang ia ri Mall Panakukkang ka.

Emotion: surprise
Anjo buraknea pendek ki, uk na botak tipis nampa dahi na lebarak ki, kulle kapang umuruk na sekitaran 30 sanggeng na 40 taung. Nakke tena ku issengi iya, jari nakke ku lanjutkan mi moterek gambarak ku anjo sinamperek mami na selesai. Nahhh selanjut na ku sakbu mi anne buraknea B. Lekba na anjo, iyaa na erai ma accarita. Awalak na nakke tena ja aneh aneh ku sakring. Iyaa akkutaknangi kana apa ku parek rinjo, asal ku batu kamae apa apa umum ji kamma anjo, nakke ku jawab tongi anjo ngaseng, sopan tantu mi iyaa. Pakarammula mi ku sakring niak laing laing battu ri iyaa. 

Emotion: fear
Manna ri kammayya anne taua mulai mi sadara standar kacantikan tania segalana, mingka niak niak poeng memandang sekre tau battu ri panampilan batang kalengna. Ia menyindir bentuk kaleng ma sekre tau, seolah-olah anjo iamiantu urusanna paraia. Accalla mae ri sekrea tau memang kulle mae ri nai pung tena mandang bulu, mingka baine anjari pihal paling ni rugikan. Mirisna poeng, masarakat tena lekbak puas siagang sanging akboya kasalahan bahkan manna lekbak anne baine allakukan segalana untuk kacinikang gammarak ri kalengna. Keadaan semakin buruk punna paraia niak memiliki kondisi kale tena na biasa, bajik karana na erang lassuk iareka sabak niak garring na. Sikuntung baine battu ri segala umuruk accarita sannak pakrisikna ni calla-calla bentuk kalengna, siagang perjuanganna paraia menghadapi komentar pedas na tarimayya, Bentuk paccallang na akrupa-rupa. 

Emotion: angry
Tena mi annyamang battanga ri kasia' punna battu mi mens ka. Sikamma nakke Battu mens ku ri tanggala rua sanggeng na siminggu dallekang, Punna battumi tanggala mens ta, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. 

Emotion: angry
Sanna sannang na nyawaku wattu na sibuntulu ka pacarku ri bandara na Mangkasarak. Ka anne pacarku anjamai ri luara kota ya niakmi rua taung tena ku sibuntulu. Ku rakak mami pacarku ka nakku dudu ma kodong. Tena sallo ammotere ku ri balla, na pawwanga pacarku punna erok ma na lamara minggu dallekang siagang purinang na ngaseng. Tena mo kulle ku ku akkana poe apa-apa, ku iyoi mami niat na anjo pacarku. Ku pawwang tommi totoa ku punna pacarku erok mi na lamarka minggu dallekang, totoa ku sannang tommi nyawa na. Ka erok mi bunting anak gadis se're-se're na tena sallo. Sukkuru ku mamo.

Emotion: happy
Artis Marsyanda na pawwangi garring na ri acara telepisia. Anjo Marsyanda na pawwangi punna ri vonis ki ri dottoro punna garring Bipolar Disorder rua. Anjo vonis garring na ri taung 2009 na kulle na pare' Marsyanda ta'bangka. Dottoro akkana ri Marsyanda punna garring Bipolar Disolder ruai. Tena na tarima Marsyanda ka tena na tattulisi' ri hasil scan na ulung na. Le'ba mi anjo ri vonis garring kammanjo, allo-allo na mi na inung obat anti-depresi na. Sanggeng na 2014 Marsyanda na tappuki na inung anjo obat na. Anjo garring Bipolar Disolder anjo garring ri Psikologi ri issengi battu extrim na perubahan pa'kasia' na taua sikamma depresi.

Emotion: surprise